 Intaa kadib waxa uu Muuse Biixi tilmaamo ka bixiyey waxyaabaha uu filayo inuu la kulmi doono haddii uu ku guulaysto doorashada madaxtinimada dalka, Anigu waan sii arkayaa waddada oo iminka ninkaa iska wanaagsan baan ahay oo waaba la ammaanaa oo wax anaan lahayn baa la i siiyaa, laakiin berrina waxaynu leenahay ma askari jaahil ah baa ii taliyey iyo bad baynu galnay, waan sugayaa berri oo waan sii qorayaa dhaliishayda la odhan doono oo waan hubaa, ayuu yidhi, waxaannu intaa ku daray in aqoonyahanka looga baahan yahay daraasad laga sameeyo sababta arrintan keenaysa, Bal waxaad iiga jawaabtaan suaasha ah dadku ma marka hore ayey liitaan oo aynaan aqoon ee aynu dad wanaagsan u haysanaa meesha tagaya Madaxtooyada mise meesha ayuu fal yaalaa dadka xumaynayaa? 